บ้านปูโรดโชว์ต่างชาติติดใจCSเชียร์ซื้อหุ้น
เครดิตสวิสเผยผลโรดโชว์บ้านปู นักลงทุนติดใจการทำกำไรของ Centennial Coal
16 ก.ย. 2554

เครดิตสวิสเผยผลโรดโชว์บ้านปู นักลงทุนติดใจการทำกำไรของ Centennial Coal
บริษัทหลักทรัพย์เครดิตสวิส เปิดเผยถึงการพา บริษัท บ้านปู (BANPU) ไปโรดโชว์ที่ประเทศสิงคโปร์ในวันที่ 12-13 ก.ย.ที่ผ่านมาว่า โดยภาพรวมยังมีทั้งบวกและลบ และนักลงทุนส่วนมากยังกังวลต่อความสามารถในการสร้างกำไรของ Centennial Coal (CEY) แต่มีข่าวดีคือ ราคาถ่านหินทรงตัวได้ในระดับสูงในไตรมาส 3 แม้ว่าราคาสินค้าโภคภัณฑ์ที่เหลือจะผันผวนมาก
ขณะที่ผู้บริหาร บริษัท บ้านปู ให้ความเชื่อมั่นกับนักลงทุนว่า ผลประกอบการของ CEY เริ่มเห็นการฟื้นตัวต่อเนื่อง และพร้อมให้ข้อมูลเพิ่มเติมอีกในอนาคต เพื่อให้มีความเข้าใจธุรกิจของ CEY มากขึ้น 
สำหรับการซื้อหุ้นทั้งหมดของบริษัท Hunnu Coal นั้น นักลงทุนไม่เข้าใจ ซึ่งผู้บริหารชี้แจงว่า หากไม่ซื้อตอนนี้ จะต้องซื้อแพงกว่าเดิมในอนาคต เมื่อ Hunnu เริ่มผลิตอย่างมีนัยสำคัญราว 35 ล้านต้น ในปี 2558 แม้ว่าในช่วงสั้นจะยังไม่สร้างกำไรให้บริษัทก็ตาม
“เราคงคำแนะนำ ‘ซื้อ’ เป้าหมาย 885 บาท ขณะที่คาดว่ากำไรจะฟื้นตัวในครึ่งหลังของปีนี้ ตามการปรับตัวขึ้นของราคาถ่านหินในไตรมาส 4” เครดิตสวิส ระบุ
ด้านราคาหุ้น BANPU ปิดที่จุดสูงสุดของวัน 628 บาท เพิ่มขึ้น 18 บาท หรือ 2.95% มูลค่าการซื้อขายหนาแน่น 941 ล้านบาท